สมาคมบล.ตั้ง"ญาณศักดิ์"นั่งเก้าอี้ผอ.
สมาคมบล. แต่งตั้ง" ญาณศักดิ์  มโนมัยพิบูลย์" นั่งเก้าอี้กรรมการผู้อำนวยการ มีผล 1 พ.ค.นี้
25 เม.ย. 2555

สมาคมบล. แต่งตั้ง" ญาณศักดิ์  มโนมัยพิบูลย์" นั่งเก้าอี้กรรมการผู้อำนวยการ มีผล 1 พ.ค.นี้
นางภัทธีรา  ดิลกรุ่งธีระภพ นายกสมาคมบริษัทหลักทรัพย์ไทย เปิดเผยว่า คณะกรรมการบริหารของสมาคมฯ ได้แต่งตั้งนายญาณศักดิ์  มโนมัยพิบูลย์ ให้ดำรงตำแหน่งกรรมการผู้อำนวยการ สมาคมบริษัทหลักทรัพย์ไทย โดยมีผลตั้งแต่วันที่ 1 พ.ค.2555 
ปัจจุบันนายญาณศักดิ์ ดำรงตำแหน่งที่ปรึกษากิตติมศักดิ์ของสมาคมบริษัทหลักทรัพย์ไทย และที่ปรึกษาสภาธุรกิจตลาดทุนไทย มีประสบการณ์ในธุรกิจหลักทรัพย์กว่า 20 ปี ซึ่งก่อนหน้าเคยดำรงตำแหน่งกรรมการผู้อำนวยการ บริษัทหลักทรัพย์ บัวหลวง ดำรงตำแหน่งอุปนายกของสมาคมบริษัทหลักทรัพย์ไทย รวมถึงเป็นกรรมการขององค์กรต่างๆ ที่มีบทบาทสำคัญด้านตลาดทุนได้แก่ ตลาดหลักทรัพย์mai สมาคมตลาดตราสารหนี้ไทย และบริษัท เซ็ทเทรด ดอทคอม  และเป็นอนุกรรมการในหลายคณะของสำนักงานคณะกรรมการ ก.ล.ต. และตลาดหลักทรัพย์
"สมาคมฯ เชื่อมั่นว่า ประสบการณ์ทำงานอันยาวนาน รวมกับความรู้ ความเข้าใจในธุรกิจหลักทรัพย์ของคุณญาณศักดิ์ จะผลักดันให้สมาคมฯ สามารถบรรลุวัตถุประสงค์ที่จะพัฒนาธุรกิจหลักทรัพย์ในทุกด้านเพื่อให้เกิดประโยชน์กับผู้เกี่ยวข้องไม่ว่าจะเป็นผู้ลงทุน ผู้ระดมทุน บริษัทหลักทรัพย์ และหน่วยงานกำกับดูแล รวมถึงการให้ความรู้ผ่านสถาบันฝึกอบรม ATI และส่งเสริมจรรยาบรรณในการประกอบธุรกิจของบริษัทสมาชิก ซึ่งสมาคมฯ ได้มีการปรับโครงสร้างองค์กรเพื่อรองรับการบริหารงานดังกล่าวเรียบร้อยแล้ว"นางภัทธีรากล่าว 



ญาณศักดิ์